ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าเครื่องเงินไทยพ.ศ.๒๕๓๕ อาศัยอำนาจตามความในมาตรา ๔ มาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าเครื่องเงินไทย ลงวันที่ ๑๗ กันยายน พ.ศ. ๒๕๓๓ข้อ ๒ให้ผู้ทำการค้าขาออกซึ่งสินค้าขาออกซึ่งสินค้ามาตรฐานเครื่องเงินไทยจัดให้มีการตรวจสอบมาตรฐานสินค้าตามหลักเกณฑ์และวิธีการต่อไปนี้๒.๑นำเครื่องเงินไทยที่จะจัดให้มีการตรวจสอบไปให้ตรวจสอบ ณสถานที่ทำการของสำนักงานมาตรฐานสินค้าหรือสำนักงานสาขาหรือสถานที่ทำการของผู้ประกอบธุรกิจตรวจสอบมาตรฐานสินค้าในวันและเวลาทำการในกรณีที่ประสงค์จะจัดให้มีการตรวจสอบนอกเวลาทำการและหรือนอกสถานที่ทำการดังกล่าวตามวรรคหนึ่งให้แจ้งความประสงค์เป็นหนังสือต่อสำนักงานมาตรฐานสินค้าหรือสำนักงานสาขาหรือผู้ประกอบธุรกิจตรวจสอบมาตรฐานสินค้าในวันและเวลาทำการล่วงหน้าก่อนเวลาที่จะเริ่มจัดให้มีการตรวจสอบไม่น้อยกว่า๓ ชั่วโมงและสถานที่จัดให้มีการตรวจสอบนั้นต้องมีความเหมาะสมและมีแสงสว่างพอเพียงที่จะทำการตรวจสอบมาตรฐานสินค้าได้๒.๒ แสดงเครื่องหมายเพื่อให้เห็นว่าเครื่องเงินไทยที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออกตามหลักเกณฑ์และวิธีการที่รัฐมนตรีกำหนดในประกาศกระทรวงพาณิชย์ ลงวันที่ ๓ ธันวาคม๒๕๒๒ เรื่องกำหนดเครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออกและหลักเกณฑ์และวิธีการในการแสดงเครื่องหมายข้อ ๓ให้ผู้มีหน้าที่ตรวจสอบมาตรฐานสินค้าตรวจสอบมาตรฐานสินค้าเครื่องเงินไทยตามหลักเกณฑ์และวิธีการต่อไปนี้๓.๑แยกเครื่องเงินไทยที่จัดให้มีการตรวจสอบมาตรฐานสินค้าออกตามชนิดเป็นเครื่องรูปพรรณเครื่องถม เครื่องลงยาสี และแยกแต่ละชนิดออกเป็นประเภท เช่น ประเภท แหวน กำไลสร้อย ฯลฯ อีกครั้งหนึ่ง โดยไม่คำนึงถึงแบบ ขนาด และน้ำหนักจากนั้นจึงชักตัวอย่างเพื่อตรวจวิเคราะห์โลหะเงินและหรือยาถมด้วยวิธีสุ่มจากแต่ละประเภทตามอัตราต่อไปนี้๓.๑.๑ จำนวนตั้งแต่ ๑ ถึง ๕๐๐ ชิ้นหรือชุดให้ชักตัวอย่างไม่น้อยกว่า ๑ ชิ้นหรือ ๑ ชุด๓.๑.๒ จำนวนตั้งแต่ ๕๐๑ ถึง ๑,๐๐๐ชิ้นหรือชุด ให้ชักตัวอย่างไม่น้อยกว่า ๒ ชิ้นหรือ ๒ ชุด๓.๑.๓ จำนวนตั้งแต่ ๑,๐๐๑ ถึง ๕,๐๐๐ชิ้นหรือชุด ให้ชักตัวอย่างไม่น้อยกว่า ๓ ชิ้นหรือ ๓ ชุด๓.๑.๔ จำนวนตั้งแต่ ๕,๐๐๐ ชิ้นหรือชุดขึ้นไปให้ชักตัวอย่างไม่น้อยกว่า ๕ ชิ้นหรือ ๕ ชุด๓.๒ การชักตัวอย่างเครื่องเงินไทยตามข้อ ๓.๑จะสุ่มชักตัวอย่างไว้ทั้งชิ้นหรือตัด เจาะ ตะไบ หรือขูดเอาเฉพาะส่วนหนึ่งส่วนใดหรือในกรณีเป็นชุดจะสุ่มชักตัวอย่างชิ้นใดชิ้นหนึ่งทั้งชิ้นของเครื่องเงินไทยที่เป็นชุดนั้นหรือจะตัด เจาะ ตะไป หรือขูดเอาเฉพาะส่วนหนึ่งส่วนใดของชิ้นนั้นก็ได้ ทั้งนี้จะต้องกระทำโดยให้เกิดความเสียหายแก่เครื่องเงินไทยนั้นน้อยที่สุด๓.๓ในกรณีที่เห็นว่าการสุ่มชักตัวอย่างตามข้อ ๓.๒จะเกิดความเสียหายแก่เครื่องเงินไทยที่ตกแต่งไว้เรียบร้อยแล้วผู้ทำการค้าขาออกจะนำเครื่องเงินไทยที่ได้ขึ้นรูปไว้หรือลงยาถมไว้แต่ยังไม่ได้ประกอบ ตกแต่งหรือขัดให้เรียบร้อยมาให้ผู้มีหน้าที่ตรวจสอบมาตรฐานสินค้าสุ่มชักตัวอย่างเพื่อตรวจวิเคราะห์โลหะเงินและหรือยาถมตามอัตราและวิธีการชักตัวอย่างในข้อ ๓.๑ และ ๓.๒ ก็ได้แล้วให้ผู้มีหน้าที่ตรวจสอบมาตรฐานสินค้าประทับเครื่องหมายตรวจสอบลงบนเครื่องเงินไทยทุกชิ้นไว้เป็นหลักฐานเครื่องเงินไทยที่สำนักงานมาตรฐานสินค้าหรือสำนักงานสาขาเป็นผู้ตรวจสอบให้แบ่งโลหะเงินหรือยาถมที่เก็บมาตามข้อ ๓.๑ , ๓.๒ หรือ ๓.๓ วรรคหนึ่ง ออกเป็น ๒ส่วน และในกรณีที่ผู้ประกอบธุรกิจตรวจสอบมาตรฐานสินค้าเป็นผู้ตรวจสอบให้แบ่งโลหะเงินหรือยาถมที่เก็บมาตามข้อ ๓.๑ , ๓.๒ หรือ ๓.๓ วรรคหนึ่ง ออกเป็น ๓ส่วน โดยโลหะเงินต้องมีน้ำหนักส่วนละไม่น้อยกว่า ๓ กรัมและยาถมต้องมีน้ำหนักส่วนละไม่น้อยกว่า ๐.๔ กรัม แล้วบรรจุในถุงหรือภาชนะที่สามารถป้องกันการเปลี่ยนแปลงสภาพของโลหะเงินและยาถมได้ผนึกสลากที่ระบุชนิดและประเภทเครื่องเงินไทย ชื่อผู้จัดให้มีการตรวจสอบเลขที่คำร้องขอให้ออกใบรับรองมาตรฐานสินค้า วัน เดือน ปี ที่ชักตัวอย่างพร้อมทั้งให้ผู้มีหน้าที่ตรวจสอบมาตรฐานสินค้าและผู้จัดให้มีการตรวจสอบมาตรฐานสินค้าหรือผู้แทนที่อยู่ในขณะทำการชักตัวอย่างลงลายมือชื่อกำกับไว้ด้วยทำตราประทับปากถุงหรือภาชนะแล้วให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่คาบรอยผนึกปากถุงหรือภาชนะอีกครั้งหนึ่ง๓.๔ ให้ตรวจสอบส่วนประกอบ การลงยาถมการลงยาสี การประกอบหรือต่อหรือติดลวดลายและสภาพของเครื่องเงินไทยโดยวิธีแบ่งออกมาตรวจไม่น้อยกว่าร้อยละ ๕๐ของจำนวนชิ้นหรือชุดของเครื่องเงินไทยในแต่ละประเภทของแต่ละชนิดที่จัดให้มีการตรวจสอบมาตรฐานสินค้าถ้าปรากฏว่าเครื่องเงินไทยชนิดและประเภทที่แบ่งมาตรวจสอบนั้นถูกต้องตามมาตรฐานทุกชิ้นหรือชุดที่ตรวจสอบให้ถือว่าเครื่องเงินไทยที่จัดให้มีการตรวจสอบเฉพาะชนิดและประเภทนั้นทั้งหมดถูกต้องตามมาตรฐานในกรณีที่ปรากฏว่ามีชิ้นหรือชุดใดไม่ถูกต้องตามมาตรฐานเครื่องเงินไทยที่กำหนดให้ตรวจสอบเครื่องเงินไทยประเภทนั้นทุกชิ้นหรือทุกชุดที่จัดให้มีการตรวจสอบมาตรฐานสินค้าและคัดชิ้นหรือชุดที่ผิดมาตรฐานออก๓.๕ ในกรณีที่ชักตัวอย่างตามข้อ ๓.๓เมื่อผลวิเคราะห์โลหะเงินและหรือยาถม ปรากฏว่าถูกต้องตามมาตรฐานที่กำหนดผู้ทำการค้าขาออกจะต้องนำเครื่องเงินไทยที่ได้ประทับตราไว้ ไปประกอบ ตกแต่งและขัดให้เรียบร้อยแล้วนำมาให้ทำการตรวจสอบทางกายภาพ และตรวจสอบน้ำหนักทุกชิ้นและนำความในข้อ ๓.๔ มาใช้โดยอนุโลม๓.๖ตรวจสอบน้ำหนักเครื่องเงินไทยที่ผ่านการตรวจสอบตามข้อ ๓.๔โดยแยกตามชนิดและประเภทของเครื่องเงินไทยนั้นข้อ ๔ให้ผู้มีหน้าที่ตรวจสอบมาตรฐานสินค้าควบคุมการบรรจุเครื่องเงินไทยที่ได้รับการตรวจสอบมาตรฐานสินค้าตามข้อ๓ แล้ว ลงหีบห่อจนเรียบร้อยแล้วทำตราประทับที่หีบห่อนั้นข้อ ๕ หากผลวิเคราะห์โลหะเงินและหรือยาถมปรากฏว่าเครื่องเงินไทยชนิดและประเภทใดมีโลหะเงินหรือยาถมต่ำกว่ามาตรฐานหรือต่ำกว่าเงื่อนไขที่ผู้ซื้อได้ตกลงไว้ก็ให้คัดเฉพาะชนิดและประเภทนั้นออกทั้งหมดและทำให้เครื่องเงินไทยนั้นเสียรูปไปแล้วส่งคืนให้ผู้ทำการค้าขาออกและออกใบรับรองมาตรฐานสินค้าให้เฉพาะส่วนที่ถูกต้องตามมาตรฐานเท่านั้นประกาศฉบับนี้ให้ใช้บังคับเมื่อพ้นกำหนด ๑๕วัน นับถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒ กันยายน ๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์อุษมล/ผู้จัดทำ๒๖กันยายน ๒๕๕๔[๑] ราชกิจจานุเบกษาเล่ม ๑๐๙/ตอนที่ ๑๑๙/หน้า ๑๐๑๕๕/๑๗ กันยายน ๒๕๓๕